ОТЧТЕН ДОКЛАД ЗА ДЕЙНОСТТА НА НЧ”ПРОБУДА-1927” ЗА ПЕРИОДА 2023 г.

И

Културен календар на НЧ “ПРОБУДА -1927 г.”

с.Радко Димитриево, Община Шумен за 2024 г.

Народно читалище Пробуда-1927”е единствения дом на просвета, духовност, традиции, бит и култура в нашето населено място.

Тук е добре дошъл всеки един жител или гост на селото. Като част от нашите дейности с различните възрастови групи са беседите и рециталите, концерти които изнасяме спортни състезания-тенис на маса и волейбол.

В момента към читалището работят колектив за изворен фолклор,стари градски песни,клуб по изобразително и приложно изкуство, детска музикално танцова формация и клуб за изучаване на хора. С нашите групи работят музиканти/гъдулар,гайдар и акордеонист/ и това допринася до голяма степен за нашите успехи.

Нашата основна цел е запазване,пресъздаване и предаване на бъдещите поколения фолклорните традиции,народни песни и обичаи от родния край.

Читалището обслужва около 300 души население,58 действителни членове. Библиотеката разполага с 6216 тома литература с 72 читатели .

За малките деца четем през летния сезон интересни приказки. Заедно малки, големи и още по-големи правим мартеници, изработваме картички, боядисваме яйца, апликираме и моделираме.

Населението на нашето село е 99% българско и правим всичко заедно.

И през изминалата година бяха подредени много изложби.Най-голяма беше „Магията –живот”на художника Момчил Минчев/много посетители/,изложба за Деня на Земята, изложба-базар на ръчно направени мартеници, Великденска изложба на картички и великденски яйца, беседа „Природата около нас”,Беседа за 3 март Освобождението на България-поднасяне на цветя слово пред паметника на ген.Радко Димитриев и паметната плоча на загиналите в Освободителната война. Презентация за деня на народните будители.

Работим и с хора със специални потребности. Те също вземат участие в нашите мероприятия.Макар и с преобладаващо българско население,малкото мюсюлмани,които живеят в селото присъстват и на „Гергьовската люлка” и на Великденския концерт, на водосвета за Андреевден и на Коледното тържество.

В клубът по изобразително и приложно изкуство се учат,моделират,рисуват и апликират малки и големи.Изработваме сурватнички, мартенички, работим с гипс и изписваме керемиди, вазички, картички и др.

Събитията, които организирахме бяха много и разнообразни през 2023 година

* Йорданов ден –по традиция на р-Камчия водосвет и ритуал по спасяването на Кръста
* Бабинден-пресъздаване на обичая- „Кулинарно наследство и традиции”-изложба
* Работилницата на Баба Марта-по традиция на 1.03.закачаме мартеници на всеки дом в селото за да има здраве и берекет в къщата
* Трети март Освобождението на България-Панихида и поднасяне на цветя пред паметника на Генерал Радко Димитриев и паметната плоча на загиналите в войните
* Тържество за Празника на жената и изложба „Кулинарно наследство и традиции”
* Благовещение -”Кулинарно наследство и традиции”
* Лазаруване
* Боядисване на яйца с най-малките и Великденско веселие на открито
* Гергьовденска люлка
* През летните ваканционни месеци организираме групови четения на приказки, занимателни и образователни игри за децата.
* През м.август организирахме детско парти за най-малките с участието на аниматор и много изненади
* Месец септември отбелязахме годишнината от рождението на ген Радко Димитриев с поднасяне на венци и цветя на паметника съвместно с Кметство с.Радко Димитриево и Военното формирование 26910 в селото.
* На 14 октомври с тържествен концерт бе отбелязан Празника на селото.
* Панихида пред паметника на ген Радко Димитриев-105 год.от гибелта
* На Андреев ден -„Кулинарно наследство и традиции” –изложба на тематични постни ястия характерни за празника.
* Коледно тържество за най.малките с посрещане на дядо Коледа и раздаване на подаръци
* Изработване на сурватнички за малките сурвакари съвместно с родителите
* Изпратихме годината с Новогодишно тържество

Новото през изминалата година бе организирането на изложба живопис на художника Момчил Минчев-„Магият-живот”Много голяма посещаемост в продължение на 10 дни и отлични отзиви.

Дейността ни през годината бе динамична и разнообразна. Нашите мероприятия бяха осъществени и с финансовата подкрепата на община Шумен, за което благодарим. Многобройни концерти, събития, детски партита, забавни игри и викторини.Изложби и кулинарни надпревари се проведоха в читалището и на открито. Групите към читалището за пореден път се доказаха и донесоха за селото ни много награди и отличия от различни форуми.Продължаваме да обменяме информация и да работим с колегите не само от нашата община,но и от съседните.

Също така самодейците взеха участие във „Вечери на българската култура” в Дидим, Република Турция -емоционален празник с много хубави запознанства и трайни приятелски отношения.

През 2023 г.по проект към Общински фонд Култура ни бяха отпуснати 1000.00 лв,за осъществяване на нашето участие в

Международния фестивал „Вечери на българската култура”гр.Дидим Република Турция.Отлично представяне на нашите самодейци, завърнахме се с незабравими преживявания и завързване на много контакти.

Участвахме и във:

- Фолклорен фестивал „Шумла”-гр.Шумен

-Фолклорен фестивал Еньовден-гр.Шумен

-Национален фолклорен събор„Петровска китка” гр.Велики Преслав

-Национален фолклорен събор „Драгоево пее и танцува”

-Национален фолклорен събор”Богородична стъпка”- обл.Стара Загора

-Фолклорен събор „Шарена черга”с.Веселиново,общ.Смядово

Участия в Празници на селата в региона: с.Върбак, с.Кълново, с.Веселиново, с.Александрово, с.Енево,с.Вехтово,с.Кочово, с.Кирково,с.Градище и др.

Измина една година изпълнена с пъстротата на нашия културен календар: от Йордановден та чак до Коледа,като част от тях са и от цикъла ”Кулинарно наследство и традиции”,който за поредна година се организира от нашето читалище.

Удовлетворени, заредени с енергия продължаваме в същия дух, защото за нас няма по голяма награда от тази след поредното мероприятие да чуем:”…Ако не сте вие в читалището –самодейците, селото ще загине”.

Нашата задача като читалищни дейци е да правим всичко възможно за запазване на самобитността, на фолклорните традиции и на фолклорното ни богатство,а без всички вас тя е невъзможна.

Нека си пожелаем една ползотворна творческа година.

Председател:……………….

/Янка Маринова/

Културен календар на НЧ “ПРОБУДА -1927 г.”

с.Радко Димитриево, Община Шумен за 2024 г.

Месец януари

- 6.01.2024 г. Йорданов ден /хвърляне на кръста в р.Камчия/

- 21.01.2024 г. Бабин ден /пресъздаване на обичая,Тържество в читалището/

Месец февруари

- 1.02.2024 г.Трифон Зарезан /пресъздаване на обичая/

- 14.02.2024 г. „Винария-2021”-конкурс за бяло и червено вино

- 19.02.2024 г. Обесването на Васил Левски/презентация за Левски/

- в работилницата на Баба Марта –изработване на мартеници традиционно

-в края на месеца 2024 г.- Концерт за Деня на самодееца-съвместно със самодейците от селата в региона.

Месец март

-1.03.2024 г. Посрещане на Баба Марта/

с участие на най-малките жители на селото/

/по традиция за осма поредна година всеки дом от селото ще се събуди на 1.03.с мартеница на вратата/

-3.03.2024 г. Освобождението на България -

/поднасяне на цветя и слово пред паметника на ген.Радко Димитриев и паметната плоча на загиналите за Освобождението в центъра на селото/

-8.03.2024 г. Международен ден на жената-Кулинарна надпревара

и тържество в салона на читалището с томбола, много награди и изненади

- 17.03.2024 г.-Заговезни –„Олелия” за прогонване на злите сили

- 22.03.2024 г.-Посрещане на първа пролет-/Кулинарна изложба и Тържество в салона на читалището/

-25.03.2024 г.-Благовещение- „Благовец”-

пресъздаване на обичая - съвместно със самодейците от с.Ивански, с.Кълново и с.Салманово в парка на с.Радко Димитриево

- м.март - Отчетно Годишно събрание на читалището

Месец април

-1.04.2024 г. Ден на хумора и шегата-/организиране през ваканцията на забавни игри с децата/

-.04.2024 г. В дните през ваканцията подготовка за Великденска изложба.С децата от Клуба по приложно изкуство боядисване на великденски яйца в читалището от най-малките и изработване на Великденски картички, подготовка за концерт/

- 27.04.2024 г. - „Лазаруване”- пресъздаване на обичая

# Месец май

# 

# -.05.2024 г. Спортен празник /участие в традиционни спортни състезания в с.Ветрище/

- 2.05. 2024 г.По традиция концерта се прави на Велики четвъртък.-Великденски концерт и изложба базар на картички с участието на фолклорна група „Традиция” и клуба по худ.слово към читалището-/По традиция самодейците при читалището приготвят ръчно изпечени козунаци за всички гости и участници в концерта, а най-малките подаряват на всеки по едно червено яйце за здраве/

# -6.05.2024 г. ”Да запеем и за здраве да се полюлеем”-Гергьовденска люлка в парка до читалището

# -24.05.2024 г. Празничен концерт - рецитал /посветен на Българската култура и славянската писменост съвместно с НЧ „Просвета-1880” с.Ивански

# - През месец май участие на ФГ”Традиция”във фолклорния събор „Сребърна пее и се смее” –с.Сребърна,обл.Силистра

# Месец юни

# -1.06.2024 г. Международен ден на детето

# /Забавни детски игри,викторини/

# -2.06.2024г. Ден на Ботев

# /поднасяне на цветя пред плочата на загиналите в Отечествената война/

# -23.06.2024 г. - Еньовден -съвместно със с.Ивански и с.Салманово пресъздаване на обичая в с. Ивански

# Месец юли

# 

# -….07.2024 г. Здравей мое лято

# /забавни игри/

# -любими приказки,пословици и поговорки-в летния сезон от 14.00ч. в читалнята на библиотеката организираме четене на приказки за най-малките жители и гости на селото и много забавни образователни игри/

# -...07.2024 г.Вечер на младите таланти-традиционно в края на месеца или в началото на август

/Децата на Радко Димитриево рисуват,танцуват , пеят…/

- Участие на самодейците при читалището в Международен фолклорен събор в гр.Китен

Месец август

- Участие на самодейците при читалището в фолклорния събор –Петрова нива

- В края на август традиционно детско парти с аниматор за най-малките жители и гости на селото

# Месец септември

-Участие на ФГ”Традиция” в Международен фолклорен фестивал в Гърция /не е уточнено/

# -В началото на м.09.2024 г.-закриване на лятото - детска дискотека

-24.09.2024 г. – 165 години от рождението на ген.Радко Димитриев-

Честването ще бъде съвместно със с.Градец,община Котел/местото не е уточнено/

-В края на месец септември, началото на октомври в Дните на Моето родно село провеждане на Десета среща-събор „Съхрани българското” с участие на самодейни колективи при читалища и клубове от региона

Месец октомври

- Участие на самодейците в фолклорния събор „С хоро и песен във Водица всяка есен”-с.Водица,общ.Попово

- 18.10.2024 г.-Поднасяне на цветя пред паметника на Ген.Радко Димитриев -годишнина от смъртта му

-19.10.2024 г. Св.Иван Рилски –празнична литургия и курбан за здраве и благоденствие

Месец ноември

-1.11.2024 г. „Ден на народните будители”-Презентация

-21.01.2024 г. Седянка - Вечер на християнското семейство-/с участие на детската формация и групата за изворен фолклор при читалището/

- 30.11.2024 г.-Андреевден - пресъздаване на обичая - кулинарна изложба на ястия характерни за празника съвместно с самодейците от с.Ивански, с.Салманово и с.Кълново

Месец декември

- „Никулден”- фолклорна седянка

-“Ой, Коледо, мой Коледо”-коледен концерт

- Посрещане на Нова година -тържество в читалището

Запазваме си правото за промени в културния календар на читалището.

Чит.секретар:………..

/Кателина Алексиева/